Gyro Gearloose

Gyro Gearloose estas fikcia rolulo, antropomorfa koko kaj genia inĝeniero kaj inventisto, kreita de Carl Barks por The Walt Disney Company. Li estas ano de la fikcia universo de Anasurbo, proksima amiko de Donaldo Anaso, de liaj nevoj Hui, Dui kaj Lui kaj lia onklo Scrooge McDuck. Li aperis la unuan fojon en 1952 en la bildstrio de Carl Barks Gladstone's Terrible Secret (Walt Disney's Comics and Stories #140).

 Biografio 
Gyro estas la plej fama inventisto de Anasurbo kaj tipa ekzemplo de "distrita sciencisto". Multaj liaj kreaĵoj estas imponaj teknikaj mirakloj, tamen ne malofte kun ia difekto aŭ malmatureco kiu kaŭzas ian malfunkcion.
Gyro estas ofte akompanata de eta roboto kiun li konstruis, la "Eta Helpanto" (), kies kapo estas lumampolo.

Lia angla nomo "Gearloose" aludas al "have a screw loose" ("havi malfiksitan ŝraŭbon"), humura esprimo por "esti iomete freneza".

 Notoj 

Kategorio:Disney-figuroj
Kategorio:Fikciaj birdoj
Kategorio:Fikciaj inĝenieroj
Kategorio:Fikciaj inventistoj
Kategorio:Fikciaj sciencistoj
Kategorio:Aperis en 1952